Izziņa par atzinumos sniegtajiem iebildumiem par likumprojektu

|  |
| --- |
| **“Grozījumi likumā “Par hidroelektrostaciju hidrotehnisko būvju drošumu”” (VSS-667)** |

 (dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. 4. pantā:izteikt otro daļu šādā redakcijā:“A un B klases HES hidrotehnisko būvju valdītāja pienākums ir apdrošināt savu civiltiesisko atbildību par tā darbības vai bezdarbības rezultātā nodarīto kaitējumu trešo personu dzīvībai un veselībai, zaudējumu trešo personu īpašumam un kaitējumu videi, ekspluatējot (lietojot un uzturot) savā valdījumā esošās hidrotehniskās būves. A klases HES hidrotehnisko būvju valdītājs iesniedz Būvniecības valsts kontroles birojam HES hidrotehnisko būvju civiltiesiskās atbildības apdrošināšanas polises kopiju, savukārt B klases HES hidrotehnisko būvju valdītājs to iesniedz attiecīgajai pašvaldībai, kuras teritorijā atrodas HES hidrotehniskā būve.”3. Izteikt 5. pantu šādā redakcijā:“HES hidrotehnisko būvju valdītāja pienākums ir izstrādāt HES hidrotehnisko būvju drošuma programmu (turpmāk – drošuma programma). A klases HES hidrotehnisko būvju valdītājs vienu tās eksemplāru iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. Drošuma programmas iesniegšanas kārtību, drošuma programmā ietveramo pasākumu kompleksu HES hidrotehnisko būvju stāvokļa novērošanai un pārbaudīšanai un drošas ekspluatācijas kritērijus, kā arī to izstrādāšanas, apstiprināšanas un izpildes kontroles kārtību nosaka Ministru kabinets.”5. Izteikt 9. pantu šādā redakcijā:“9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un iesniegšanas kārtību nosaka Ministru kabinets.” | **Vides aizsardzības un reģionālās attīstības ministrija (23.09.2020. atzinums Nr. 1-22/8491)**Vides aizsardzības un reģionālās attīstības ministrija (turpmāk – VARAM) savas kompetences ietvaros izvērtēja Ekonomikas ministrijas precizēto likumprojektu *“Grozījumi likumā “Par hidroelektrostaciju hidrotehnisko būvju drošumu”” (turpmāk – likumprojekts) un tā sākotnējās ietekmes novērtējuma ziņojumu (anotāciju)* (VSS*-*667) un atbalsta likumprojekta tālāku virzību, izsakot šādu iebildumu.Uzturam VARAM 2020. gada 20. augusta vēstules Nr.1-132/7520 (turpmāk – vēstule) 1. punktā izteikto iebildumu, jo iebildums nav ņemts vērā kā tas noradīts izziņā par atzinumos sniegtajiem iebildumiem par likumprojektu “Grozījumi likumā “Par hidroelektrostaciju hidrotehnisko būvju drošumu”” (VSS-667) (turpmāk – izziņa) 1. punktā.Izziņas 1. punktā norādīts, ka minētais iebildums ņemts vērā, jo likumprojekta anotācijā ir sniegts plašāks skaidrojums par nepieciešamo funkciju nodošanu. Norādām, ka precizētā likumprojekta anotācija nesniedz atbildi uz vēstules 1. punktā izteikto iebildumu pēc būtības. Proti, nav norādīts tiesiskais pamats tam, kāpēc netiek ievēroti Ministru kabineta 2019. gada 16. jūlija sēdes protokolā Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” dotie uzdevumi.Vēstules 1. punktā ir norādīts, ka saskaņā ar Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām””:1) 1. punktu ir pieņemti zināšanai iesniegtajā informatīvajā ziņojumā iekļautie risinājumi, tai skaitā attiecībā uz enerģētikas politikas īstenošanas funkciju nodošanu Būvniecības valsts kontroles birojam;2) 3. punktu ir noteikts Ekonomikas ministrijai izstrādāt un ekonomikas ministram līdz 2019. gada 1. novembrim noteiktā kārtībā iesniegt izskatīšanai Ministru kabinetā tiesību aktu projektus par grozījumiem normatīvajos aktos attiecībā uz enerģētikas politikas īstenošanas funkciju nodošanu Būvniecības valsts kontroles birojam.Neskatoties uz iepriekš minēto, precizētā likumprojekta 1., 2., 3. un 5. pants paredz enerģētikas politikas īstenošanas funkcijas nodošanu ne vien Būvniecības valsts kontroles birojam, bet arī pašvaldībām, kas neatbilst Ministru kabineta 2019. gada 16. jūlija sēdes protokolam Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām””.**Vides aizsardzības un reģionālās attīstības ministrija (21.08.2020. atzinums Nr. 1-132/7520)**Likumprojekta 3., 4., 7. un 10.pantā paredz enerģētikas politikas īstenošanas funkcijas nodošanu ne vien Būvniecības valsts kontroles birojam, bet arī pašvaldībām, kas neatbilst Ministru kabineta 2019.gada 16.jūlija sēdes protokola Nr.33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām””.Ņemot vērā minēto, lūdzam izslēgt no likumprojekta 3., 4., 7. un 10.panta pašvaldībām noteikto kompetenci. | Likumprojekta anotācijā skaidrots, ka saskaņā ar Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” 3. punktu, paredzēts nodot enerģētikas politikas administrēšanas funkciju Būvniecības valsts kontroles birojam (turpmāk – BVKB). Tādēļ likumprojektā noteikts, ka A klases HES hidrotehnisko būvju (proti, Daugavas HES kaskāde – Ķeguma HES, Pļaviņu HES un Rīgas HES, kas vienlaikus atrodas vairāku pašvaldības teritoriju robežās un kam ir nozīmīga loma energosistēmas stabilitātes nodrošināšanā Baltijas reģionā) drošuma uzraudzības funkcija tiek nodota BVKB.Tomēr, ņemot vērā, ka būvniecības kontroli īsteno pašvaldības, pieņemot lēmumus par attiecīgajā teritorijā esošajām būvēm, ko nosaka Būvniecības likuma 7.pants, kā arī pašvaldības būvvalde kontrolē būvniecības procesus atbilstoši būvniecību regulējošu normatīvo aktu prasībām, pieņem būves ekspluatācijā, sniedz konsultācijas par būvniecības procesa kārtību u.c. (Būvniecības likuma 12.pants), Ekonomikas ministrija kā optimālu risinājumu ir nolēmusi likumprojektā noteikt, ka B un C klases HES hidrotehnisko būvju drošuma uzraudzības funkcija tiek nodota attiecīgajai pašvaldībai, kuras teritorijā atrodas HES hidrotehniskā būve. Vienlaikus anotācijā tiek atzīmēts, ka šobrīd spēkā esošais regulējums paredz pašvaldību pienākumu pieņemt gala lēmumu par HES hidrotehnisko būvju atbilstību projektēšanas uzdevumā minētajai drošuma klasei, kā arī ar pašvaldību ir jāsaskaņo HES hidrotehnisko būvju drošības programma. Tāpat arī pašvaldības ir jāinformē gadījumos, kad HES valdītājs nolēmis pārtraukt HES hidrotehniskās būves ekspluatāciju. Tādējādi nav saskatāmi šķēršļi minēto dokumentu iesniegšanas uzraudzības funkcijas nodošanai pašvaldībām. Līdz ar to daudz efektīvāk tiks uzraudzīta iesniedzamo dokumentu atbilstība un iesniegšana norādītajos termiņos, vienlaikus ņemot vērā salīdzinoši nelielo dokumentu apjomu pretstatā Ekonomikas ministrijā iesniegtajiem. |  | 2. 4. pantā:izteikt otro daļu šādā redakcijā:“A un B klases HES hidrotehnisko būvju valdītāja pienākums ir apdrošināt savu civiltiesisko atbildību par tā darbības vai bezdarbības rezultātā nodarīto kaitējumu trešo personu dzīvībai un veselībai, zaudējumu trešo personu īpašumam un kaitējumu videi, ekspluatējot (lietojot un uzturot) savā valdījumā esošās hidrotehniskās būves. A klases HES hidrotehnisko būvju valdītājs iesniedz Būvniecības valsts kontroles birojam HES hidrotehnisko būvju civiltiesiskās atbildības apdrošināšanas polises kopiju, savukārt B klases HES hidrotehnisko būvju valdītājs to iesniedz attiecīgajai pašvaldībai, kuras teritorijā atrodas HES hidrotehniskā būve.”3. Izteikt 5. pantu šādā redakcijā:“HES hidrotehnisko būvju valdītāja pienākums ir izstrādāt HES hidrotehnisko būvju drošuma programmu (turpmāk – drošuma programma). A klases HES hidrotehnisko būvju valdītājs vienu tās eksemplāru iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. Drošuma programmas iesniegšanas kārtību, drošuma programmā ietveramo pasākumu kompleksu HES hidrotehnisko būvju stāvokļa novērošanai un pārbaudīšanai un drošas ekspluatācijas kritērijus, kā arī to izstrādāšanas, apstiprināšanas un izpildes kontroles kārtību nosaka Ministru kabinets.”5. Izteikt 9. pantu šādā redakcijā:“9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un iesniegšanas kārtību nosaka Ministru kabinets.” |
| 2. |  | **Latvijas Pašvaldību savienība (23.09.2020. atzinums Nr. 202008/SAN2481/SP1311/NOS640)**Latvijas Pašvaldību savienība (LPS) ir atkārtoti izvērtējusi un nesaskaņo likumprojektu “Grozījumi likumā “Par hidroelektrostaciju hidrotehnisko būvju drošumu””, jo ir šādi iebildumi:Grozījumi Likumprojekta 3., 4., 7. un 10.pantā paredz enerģētikas politikas īstenošanas funkcijas nodošanu ne vien Būvniecības valsts kontroles birojam, bet arī pašvaldībām, kas neatbilst Ministru kabineta 2019.gada 16.jūlija sēdes protokola Nr.33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”.Pašreizējā likumdošana nosaka, ka HES hidrotehnisko būvju paredzēto drošuma klasi norāda projektēšanas uzdevumā, ko paraksta pasūtītājs un projektētājs. Galīgo lēmumu par HES hidrotehnisko būvju atbilstību projektēšanas uzdevumā minētajai drošuma klasei pieņem pašvaldība, kuras teritorijā paredzēta HES hidrotehnisko būvju būvniecība. Attiecīgo lēmumu pašvaldība pieņem, pamatojoties uz skiču projekta stadijā izstrādātu apdraudējuma novērtējumu. Līdz šim šobrīd spēkā esošais regulējums paredz pašvaldību pienākumu tikai pieņemt gala lēmumu par HES hidrotehnisko būvju atbilstību projektēšanas uzdevumā minētajai drošuma klasei, kā arī HES hidrotehnisko būvju drošības programma saskaņošana, kā arī saņemt informāciju par gadījumiem, kad HES valdītājs nolēmis pārtraukt HES hidrotehniskās būves ekspluatāciju.Uzskatām, ka grozījumu autori ir pārkāpuši Ministru kabineta 2019.gada 16.jūlija sēdes protokola deleģējumu Nr.33 88.§, paredzot paplašināt pašvaldību kompetenci hidrotehnisko būvju uzraudzībā. Kā norādīts likumprojekta Anotācijā, kopš 2020.gada 1.janvāra enerģētikas politikas administrēšanas funkcija tika nodota BVKB, izveidojot atsevišķu struktūrvienību, uzskatām, ka šajā gadījumā ir radīti pietiekami apstākļi, lai uzraudzību par hidroelektrostaciju hidrotehnisko būvju drošumu uzņemtos šī institūcija. |  |  |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 06.08.2020. izsludināts Valsts sekretāru sanāksmē (VSS-667), 16.09.2020. nosūtīts atkārtotai elektroniskai saskaņošanai |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Iekšlietu ministrija, AS “Latvenergo”, Būvniecības valsts kontroles birojs, Latvijas Pašvaldību savienība |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Vides aizsardzības un reģionālās attīstības ministrija, Finanšu ministrija, Iekšlietu ministrija, Latvijas Pašvaldību savienība, Būvniecības valsts kontroles birojs  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| 1 | 2 | 3 | 4 | 5 |
| **IEBILDUMI ATTIECĪBĀ UZ NOTEIKUMU PROJEKTA PAMATTEKSTU** |
| 1.  | 3. Izteikt 5. pantu šādā redakcijā: “HES hidrotehnisko būvju valdītāja pienākums ir izstrādāt HES hidrotehnisko būvju drošuma programmu (turpmāk – drošuma programma). A klases HES hidrotehnisko būvju valdītājs vienu tās eksemplāru iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. Drošuma programmas iesniegšanas kārtību, drošuma programmā ietveramo pasākumu kompleksu HES hidrotehnisko būvju stāvokļa novērošanai un pārbaudīšanai un drošas ekspluatācijas kritērijus, kā arī to izstrādāšanas, apstiprināšanas un izpildes kontroles kārtību nosaka Ministru kabinets.”5. Izteikt 9. pantu šādā redakcijā:“9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un kārtību nosaka Ministru kabinets.” | **Tieslietu ministrija (23.09.2020. atzinums e-pastā)**Tieslietu ministrija saskaņā ar Ekonomikas ministrijas 2020. gada 16. septembra elektronisko sūtījumu ir izskatījusi precizēto likumprojektu “Grozījumi likumā “Par hidroelektrostaciju hidrotehnisko būvju drošumu”” (turpmāk – projekts) un atbalsta projekta virzību, izsakot šādus iebildumus: Projekta 3. pants paredz izteikt likuma “Par hidroelektrostaciju hidrotehnisko būvju drošumu” (turpmāk – likums) 5. pantu jaunā redakcijā, un projekta 5. pants paredz izteikt likuma 9. pantu jaunā redakcijā, kurā ietverts pilnvarojums Ministru kabinetam. Atbilstoši Oficiālo publikāciju un tiesiskās informācijas likuma 9. panta piektajā daļā noteiktajam, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Līdz ar to spēku zaudēs Ministru kabineta noteikumi, kas izdoti saskaņā ar likuma 5. un 9. pantu, proti, Ministru kabineta 2010. gada 26. janvāra noteikumi Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām” (turpmāk – noteikumi Nr. 70).**Tieslietu ministrija (19.08.2020. atzinums Nr. 1-9.1/882)**Projekta 4. pants paredz izteikt likuma “Par hidroelektrostaciju hidrotehnisko būvju drošumu” (turpmāk – likums) 5. pantu jaunā redakcijā, un projekta 7. pants paredz izteikt likuma 9. pantu jaunā redakcijā, kurā ietverts pilnvarojums Ministru kabinetam. Vēršam uzmanību uz to, ka Oficiālo publikāciju un tiesiskās informācijas likuma 9. panta piektā daļa noteic, ka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Līdz ar to Ministru kabineta noteikumi, kas izdoti saskaņā ar likuma 5. un 9. pantu zaudēs spēku, kad stāsies spēkā projektā paredzētais regulējums. Turklāt būs nepieciešams izdot jaunus attiecīgus Ministru kabineta noteikumus, kuriem būs jāstājas spēkā vienlaikus ar projektā paredzētajiem grozījumiem, jo projekts neparedz citu attiecīgo Ministru kabineta noteikumu spēkā stāšanās termiņu. Savukārt no projekta sākotnējās (ex-ante) ietekmes novērtējuma ziņojuma (turpmāk – anotācija) I sadaļas 2. punktā un IV sadaļā ietvertās informācijas tas neizriet. Ievērojot minēto, lūdzam precizēt anotācijā ietverto informāciju, jo īpaši ievērojot Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija) 54. punktā noteiktās prasības. | **Ņemts vērā.** Likumprojekta 7. pants papildināts ar pārejas noteikumu 5. punktu.  | 7. Papildināt pārejas noteikumus ar 5. punktu šādā redakcijā:“Šā likuma 5. pantā un 9. pantā minētos noteikumus Ministru kabinets pieņem līdz 2021. gada 30. jūnijam. Līdz attiecīgo Ministru kabineta noteikumu spēkā stāšanās dienai, ciktāl tie nav pretrunā ar šo likumu, piemēro Ministru kabineta 2010. gada 26. janvāra noteikumus Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām”.” |
|  | 9. Papildināt pārejas noteikumus ar 5. punktu šādā redakcijā:“Šā likuma 5. pantā, 8. panta otrajā daļā un 9. pantā minēto kārtību Ministru kabinets pieņem līdz 2021. gada 30. martam. Līdz attiecīgo Ministru kabineta noteikumu spēkā stāšanās dienai piemēro Ministru kabineta 2010. gada 26. janvāra noteikumus Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām”.”10. Papildināt pārejas noteikumus ar 6. punktu šādā redakcijā:“Šā likuma 4. panta otrajā daļā minēto kārtību Ministru kabinets pieņem līdz 2021. gada 30. martam. Līdz attiecīgo Ministru kabineta noteikumu spēkā stāšanās dienai piemēro Ministru kabineta 2006. gada 25. aprīļa noteikumus Nr. 319 “Noteikumi par hidroelektrostaciju hidrotehnisko būvju valdītāja civiltiesiskās atbildības obligāto apdrošināšanu”.” | **Tieslietu ministrija (19.08.2020. atzinums Nr. 1-9.1/882)**Projekta 9. pantā paredzētajā likuma pārejas noteikumu 5. punktā ir paredzēts cits pārejas noteikums. Turklāt nav saprotams, kādēļ projekta 9. pantā paredzētajā likuma pārejas noteikumu 5. punktā ir minēta likuma 8. panta otrajā daļā minētā kārtība, ja projekts neparedz attiecīgu grozījumu, proti, likuma 8. panta otrajā daļā nav pilnvarojuma Ministru kabinetam izdot kādu kārtību. Tāpat arī projekta 2. panta otrajā daļā paredzētajā likuma 4. panta otrajā daļā nav pilnvarojuma Ministru kabinetam izdot kādu kārtību. Turklāt Ministru kabineta 2006. gada 25. aprīļa noteikumi Nr. 319 “Noteikumi par hidroelektrostaciju hidrotehnisko būvju valdītāja civiltiesiskās atbildības obligāto apdrošināšanu” ir izdoti saskaņā ar likuma 4. panta septīto daļu. Līdz ar to nepieciešams izslēgt projekta 9. pantā paredzētajā likuma pārejas noteikumu 5. punktā ietverto atsauci uz likuma 8. panta otro daļu, kā arī projekta 10. pantu | **Ņemts vērā.** Likumprojekta pārejas noteikumu 5. punkts attiecīgi precizēts, vienlaikus dzēšot atsauci uz likuma 8. panta otro daļu.Tāpat arī ir dzēsts likumprojekta 10. pants, kurā tika paredzēts papildināt pārejas noteikumu 6. punktu. | 7. Papildināt pārejas noteikumus ar 5. punktu šādā redakcijā:“Šā likuma 5. pantā un 9. pantā minētos noteikumus Ministru kabinets pieņem līdz 2021. gada 30. jūnijam. Līdz attiecīgo Ministru kabineta noteikumu spēkā stāšanās dienai, ciktāl tie nav pretrunā ar šo likumu, piemēro Ministru kabineta 2010. gada 26. janvāra noteikumus Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām”.” |
|  | 5. Izteikt 9. pantu šādā redakcijā:“9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un kārtību nosaka Ministru kabinets.” | **Tieslietu ministrija (23.09.2020. atzinums e-pastā)**Papildus lūdzam precizēt projekta 5. pantā paredzētajā likuma 9. pantā ietverto pilnvarojumu Ministru kabinetam, jo pašreizējā redakcijā tas ir neskaidrs. Savukārt projekta 9. pantā paredzētajā likuma pārejas noteikumu 5. punktā nepieciešams aizstāt vārdus “minēto kārtību” ar vārdiem “minētos noteikumus”, jo attiecīgajos Ministru kabineta noteikumos netiks paredzēta tikai kārtība, proti, procesuālās tiesību normas. | **Ņemts vērā.** Likumprojekta 5. pants papildināts, nosakot, ka HES hidrotehnisko būvju drošuma deklarācijas saturu un iesniegšanas kārtību nosaka Ministru kabinets. | 5. Izteikt 9. pantu šādā redakcijā:“9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un iesniegšanas kārtību nosaka Ministru kabinets.” |
|  | 7. Izslēgt pārejas noteikumu 1. punktu. 8. Izslēgt pārejas noteikumu 4. punktu. | **Tieslietu ministrija (23.09.2020. atzinums e-pastā)**Projekta 7. un 8. pants paredz izslēgt likuma pārejas noteikumu 1. un 4. punktu, bet nav saprotams, kādēļ nepieciešami šie grozījumi, jo likuma pārejas noteikumu 1. un 4. punktā noteiktais izpildes termiņš jau ir iestājies. Ievērojot minēto, atkārtoti lūdzam izslēgt projekta 7. un 8. pantu vai papildināt anotāciju ar atbilstošu skaidrojumu. | **Ņemts vērā.**Likumprojekta 7. un 8. pants dzēsts. |  |
|  | Likums stājas spēkā 2020. gada 1. novembrī. | **Tieslietu ministrija (23.09.2020. atzinums e-pastā)**Ievērojot, ka šobrīd ir 2020. gada 23. septembris, apšaubāms, ka projektu varētu izskatīt Saeimā, pieņemt to un tas stātos spēkā 2020. gada 1. novembrī. Ievērojot minēto, atkārtoti lūdzam izvērtēt projektā paredzēto likuma spēkā stāšanos 2020. gada 1. novembrī un attiecīgi precizēt, ka arī papildināt anotāciju ar skaidrojumu par šāda regulējuma nepieciešamību. | **Ņemts vērā.**Likumprojekta spēkā stāšanās datums izlabots uz 2021. gada 1. martu.  | Likums stājas spēkā 2021. gada 1. martā. |
| 3. | 9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu, iesniegšanas termiņus un kārtību nosaka Ministru kabinets. | **Tieslietu ministrija (19.08.2020. atzinums Nr. 1-9.1/882)**Papildus vēršam uzmanību uz to, ka projekta 7. pantā paredzētajā likuma 9. pantā ir noteikts, kādā termiņā iesniedz attiecīgo deklarāciju. Līdz ar to nav skaidrs, kādi attiecīgās deklarācijas iesniegšanas termiņi tiks noteikti Ministru kabineta noteikumos. Ievērojot minēto, lūdzam izvērtēt projekta 7. pantā paredzētajā likuma 9. pantā ietverto pilnvarojumu Ministru kabinetam un nepieciešamības gadījumā precizēt to. | **Ņemts vērā.**Likumprojekta 7. pantā paredzētajā likuma 9. pantā ietvertais Ministru kabineta pilnvarojums attiecīgi precizēts.  | 9. HES hidrotehnisko būvju valdītājs katru gadu līdz 1. jūnijam iesniedz HES hidrotehnisko būvju drošuma deklarāciju, kurā iekļauts pārskats par drošuma programmas izpildi. A klases HES hidrotehnisko būvju valdītājs to iesniedz Būvniecības valsts kontroles birojam, bet B un C klases HES hidrotehnisko būvju valdītājs – attiecīgajai pašvaldībai, kuras teritorijā atrodas HES hidrotehniskā būve. HES hidrotehnisko būvju drošuma deklarācijas saturu un kārtību nosaka Ministru kabinets. |
| 4. | 11. Izteikt pārejas noteikumu 4. punktu šādā redakcijā:“4. HES hidrotehnisko būvju valdītājs, kurš HES hidrotehnisko būvju drošuma deklarāciju un tajā iekļauto pārskatu par drošuma programmas izpildi iesniedzis Ekonomikas ministrijai 2020. gadā, nākamo drošuma deklarāciju iesniedz Būvniecības valsts kontroles birojam vai attiecīgajai pašvaldībai ne vēlāk kā līdz 2021. gada 1. jūnijam. | **Tieslietu ministrija (19.08.2020. atzinums Nr. 1-9.1/882)**Projekta 9. pants paredz izslēgt likuma pārejas noteikumu 1. punktu, un projekta 10. pants paredz izteikt likuma pārejas noteikumu 4. punktu jaunā redakcijā, bet nav saprotams, kādēļ nepieciešami šie grozījumi, jo likuma pārejas noteikumu 1. un 4. punktā noteiktais izpildes termiņš jau ir iestājies. Savukārt projekta 10. pantā ir paredzēts jauns pārejas noteikums. Ievērojot minēto, lūdzam izvērtēt projekta 9. un 10. pantā paredzētos grozījumus un precizēt tos, kā arī papildināt anotāciju ar atbilstošu skaidrojumu. | **Ņemts vērā.** Izslēgts pārejas noteikumu 1. un 4. punkts. Pārejas noteikumi papildināti ar 5. un 6. punktu.  | 9. Papildināt pārejas noteikumus ar 5. punktu šādā redakcijā:“Šā likuma 5. pantā, 8. panta otrajā daļā un 9. pantā minēto kārtību Ministru kabinets pieņem līdz 2021. gada 30. martam. Līdz attiecīgo Ministru kabineta noteikumu spēkā stāšanās dienai piemēro Ministru kabineta 2010. gada 26. janvāra noteikumus Nr. 70 “Noteikumi par hidroelektrostaciju hidrotehnisko būvju drošuma programmām un deklarācijām”.”10. Papildināt pārejas noteikumus ar 6. punktu šādā redakcijā:“Šā likuma 4. panta otrajā daļā minēto kārtību Ministru kabinets pieņem līdz 2021. gada 30. martam. Līdz attiecīgo Ministru kabineta noteikumu spēkā stāšanās dienai piemēro Ministru kabineta 2006. gada 25. aprīļa noteikumus Nr. 319 “Noteikumi par hidroelektrostaciju hidrotehnisko būvju valdītāja civiltiesiskās atbildības obligāto apdrošināšanu”.” |
| 5. | 11. Likums stājas spēkā 2020. gada 1. septembrī. | **Tieslietu ministrija (19.08.2020. atzinums Nr. 1-9.1/882)**Ievērojot, ka šobrīd ir 2020. gada augusts, nav iespējams, ka projektu varētu izskatīt Saeimā un pieņemt to. Ievērojot minēto, lūdzam izvērtēt projekta 11. pantā paredzēto likuma spēkā stāšanos 2020. gada 1. septembrī un attiecīgi precizēt to, kā arī papildināt anotāciju ar skaidrojumu par šāda regulējuma nepieciešamību. Papildus vēršam uzmanību uz to, ka likuma spēkā stāšanās termiņu nav nepieciešams ietvert atsevišķā projekta pantā. | **Ņems vērā.**Likuma spēkā stāšanās termiņš ir nomainīts, kā arī likumprojektā nav atdalīts kā atsevišķs pants.  |  |
| 10. | 11. Ja kāda no HES hidrotehniskajām būvēm zaudē noturību vai stiprību un notiek nekontrolēta ūdens noplūde, kas var radīt draudus fiziskās personas dzīvībai un veselībai, zaudējumu fizisko un juridisko personu īpašumam vai kaitējumu videi, HES valdītājs nekavējoties par to ziņo lejpus esošo hidrotehnisko būvju valdītājiem, elektroenerģijas pārvades un sadales sistēmas operatoriem, kā arī Valsts ugunsdzēsības un glābšanas dienesta centrālajam sakaru un vadības punktam, kas veic apziņošanu Civilās aizsardzības likumā noteiktajā kārtībā. | **Iekšlietu ministrija (20.08.2020. atzinums Nr. 1-57/2068)**Izteikt likumprojekta 8. pantu šādā redakcijā: “8. Izteikt likuma 11. pantu šādā redakcijā:“11. Ja kādā no HES hidrotehniskajām būvēm konstatētas novirzes no hidrobūves drošuma kritērijiem, kā rezultātā rodas katastrofas draudi, HES valdītājs nekavējoties par to ziņo lejpus esošai pašvaldībai, esošo hidrotehnisko būvju valdītājiem, elektroenerģijas pārvades un sadales sistēmas operatoriem, Valsts ugunsdzēsības un glābšanas dienestam.””Ministrija informē, ka kārtība, kādā Valsts ugunsdzēsības un glābšanas dienests veic apziņošanu par katastrofām un katastrofu draudiem, ir noteikta Ministru kabineta 2017. gada 8. augusta noteikumos Nr. 440 “Valsts agrīnās brīdināšanas sistēmas izveidošanas, darbības un finansēšanas kārtība”. Ministrija arī vērš uzmanību, ka Valsts civilās aizsardzības plāna projekta (VSS-1137) 18. pielikumā „Dambju un citu hidrotehnisko būvju pārrāvumi – Daugavas hidroelektrostaciju kaskādes hidrobūve” reaģēšanas un seku likvidēšanas pasākumos ir atrunāta kārtība par informācijas saņemšanu un iespējamiem hidroelektrostaciju bojājumiem, kā arī turpmāko situācijas attīstību un operatīvo dienesta informēšanu. | **Ņemts vērā.**  | 11. Ja kādā no HES hidrotehniskajām būvēm konstatētas novirzes no hidrobūves drošuma kritērijiem, kā rezultātā rodas katastrofas draudi, HES valdītājs nekavējoties par to ziņo lejpus esošai pašvaldībai, esošo hidrotehnisko būvju valdītājiem, elektroenerģijas pārvades un sadales sistēmas operatoriem, Valsts ugunsdzēsības un glābšanas dienestam. |
| 11. |  | **Vides aizsardzības un reģionālās attīstības ministrija (21.08.2020. atzinums Nr. 1-132/7520)**Lūdzam saglabāt likuma “Par hidroelektrostaciju hidrotehnisko būvju drošumu” 8. panta trešās daļas pašreiz spēkā esošo redakciju: “Elektroenerģijas ražošanas pārtraukšana neatbrīvo HES valdītāju no drošuma programmas pildīšanas”. Ar likumprojektu nosakot hidroelektrostacijas valdītājam ierobežojumu laikā – divu gadu termiņu, pēc kura beigām HES valdītājs tiek atbrīvots no drošuma programmas pildīšanas, ja netiek ražota elektroenerģija un hidrobūve ekspluatēta, ir iespējamas avārijas, kas radīs ietekmi uz vidi, tai skaitā arī lejpus esošajām hidrobūvēm. Vēršam uzmanību, ka anotācijā nav iekļauta informācija attiecībā uz ierosinātajiem grozījumiem iepriekš minētā likuma 8. panta trešajā daļā. Līdz ar to nav zināms, kādi apsvērumi un viedokļi tika ņemti vērā, ierosinot izmaiņas un nosakot šo periodu divu gadu garumā. Papildus minētajam anotācijā nav skaidrojuma, kā ir plānots uzraudzīt pieminēto būvju drošību, kad drošuma programmas izpilde nebūs obligāta HES valdītājam. | **Ņemts vērā.**  |  |
| **IEBILDUMI ATTIECĪBĀ UZ NOTEIKUMU PROJEKTA ANOTĀCIJU** |
|  | Anotācijas IV. sadaļas 1. punkts | **Tieslietu ministrija (23.09.2020. atzinums e-pastā)**Projekta sākotnējās (ex-ante) ietekmes novērtējuma ziņojuma (turpmāk – anotācija) IV sadaļas 1. punktā ir norādīts, ka noteikumi Nr. 70 zaudēs spēku, kad stāsties spēkā projektā paredzētais regulējums. Tādējādi tiks izdoti jauni attiecīgi Ministru kabineta noteikumi, kas stāsies spēkā vienlaikus ar projektā paredzētajiem grozījumiem. Līdz attiecīgo noteikumu spēkā stāšanās dienai piemēro noteikumus Nr. 70. | **Ņemts vērā.** Anotācijā ir dzēsta atsauce uz to, ka tiks izdoti jauni Ministru kabineta noteikumi, kas stāsies spēkā vienlaikus ar likumprojektā paredzētajiem grozījumiem. |  |
|  | Anotācijas I. sadaļas 2. punkts | **Tieslietu ministrija (23.09.2020. atzinums e-pastā)**Atkārtoti lūdzam papildināt anotāciju ar skaidrojumu par projekta 2. panta pirmajā daļā, 4. panta otrajā daļā un 6. pantā paredzētā grozījuma nepieciešamību. Vienlaikus atkārtoti vēršam uzmanību uz to, ka anotācijas I sadaļas 2. punktu aizpilda atbilstoši instrukcijas 14. punktā noteiktajām prasībām.**Tieslietu ministrija (19.08.2020. atzinums Nr. 1-9.1/882)**Lūdzam papildināt anotāciju ar skaidrojumu par projekta 2., 6. un 8. pantā paredzētā grozījuma nepieciešamību. Vienlaikus vēršam uzmanību uz to, ka anotācijas I sadaļas 2. punktu aizpilda atbilstoši instrukcijas 14. punktā noteiktajām prasībām. | **Ņemts vērā.** Anotācija attiecīgi papildināta ar nepieciešamo skaidrojumu.  |  |
|  | Anotācijas I. sadaļas 2. punkts | **Būvniecības valsts kontroles birojs (18.09.2020. atzinums 1-7.2/2020/2884-nd)**Būvniecības valsts kontroles birojs (BVKB) lūdz precizēt Likumprojekta anotācijas trešajā lapā esošo rindkopu “Tādējādi atbilstoši grozījumi iekļauti likumprojekta 2., 3., 5. panta un pārejas noteikumu 4. pantā, nosakot, ka minētie dokumenti ir jāiesniedz BVKB vai pašvaldības noteiktai institūcijai vai amatpersonai, kura pilda būvvaldes funkcijas.”, izsakot to jaunā redakcijā “Tādējādi atbilstoši grozījumi iekļauti likumprojekta 2., 3., 5. pantā, nosakot, ka minētie dokumenti ir jāiesniedz BVKB vai attiecīgajai pašvaldībai.”. | **Ņemts vērā.**  |  |
| 15. | Anotācijas I. sadaļas 2. punkts | **Finanšu ministrija (21.08.2020. atzinums Nr. 12/A-7/4455)** Anotācijas I. sadaļas 2.punktā (3.lpp.) norādīts, ka grozījumi iekļauti likumprojekta 4.panta otrajā daļā, 5.pantā, 8.panta otrajā daļā un 9.pantā, nosakot, ka minētie dokumenti ir jāiesniedz BVKB vai pašvaldības noteiktai institūcijai vai amatpersonai, kura pilda būvvaldes funkcijas, kā arī ir norādīts, ka likumprojekta 11.pants noteic, ka gadījumā, ja kāda no HES hidrotehniskajām būvēm zaudē noturību vai stiprību un notiek nekontrolēta ūdens noplūde, HES valdītājs par to paziņo lejpus esošo hidrotehnisko būvju valdītājiem, elektroenerģijas pārvades un sadales sistēmas operatoriem un Valsts ugunsdzēsības un glābšanas dienesta centrālajam sakaru un vadības punktam.Likumprojekta 3., 4., 5.un 7.pantā ir ietverti likuma “Par hidroelektrostaciju hidrotehnisko būvju drošumu” (turpmāk – likums) 4.panta otrās daļas, 5.panta, 8.panta otrās daļas un 9.panta grozījumi un likumprojekta 8.pantā ir ietverti likuma 11.panta grozījumi.Ievērojot iepriekš minēto, lūdzam attiecīgi precizēt anotācijā norādīto. | **Ņemts vērā.**  |  |
| Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts) |  |  |  |  |  |
| Inese Karpoviča |  |  |  |  |  |
| (par projektu atbildīgās amatpersonas vārds un uzvārds) |  |  |  |  |  |
| Enerģijas tirgus un infrastruktūras departamenta vecākā eksperte |  |  |  |  |  |
| (amats) |  |  |  |  |  |
| 67013192 |  |  |  |  |  |
| (tālruņa un faksa numurs) |  |  |  |  |  |
| Inese.Karpovica@em.gov.lv |  |  |  |  |  |
| (e-pasta adrese) |  |  |  |  |  |
|  |  |  |  |  |  |